સુરેશભાઈના જીવનનો બીજો આવો જ અડીખમ  સ્તંભ એટલે તેમનાં પત્ની સુશીબહેન દલાલ. ડૉ. સુરેશ દલાલ સાહિત્યજગતમાં જે અઢળક કામ કરી શક્યા, પુસ્તક પ્રકાશન અને પુસ્તક પ્રસાર માટે જે સ્તર પર કાર્યક્રમો યોજી શક્યા અને પોતાને પ્રિય એવી લેખન-સંપાદન પ્રવૃત્તિ માટે જેટલો સમય-શક્તિ ફાળવી શક્યા એની પાછળ તેમનું એ માટેનું પૅશન, પુરુષાર્થ, પ્રયત્નો અને સાથીઓ હતા એટલું જ જો આપણે કહીએ તો કદાચ એ અર્ધસત્ય ગણાશે.